cyanic-selkie/wikianc huggingface dataset:
จูกัดสง
จูกัดสง เป็นนายทหารของรัฐ จ๊กก๊ก ใน ยุคสามก๊ก ของจีน เขาเป็นบุตรชายคนโตของขุนพลแห่งจ๊กก๊ก จูกัดเจี๋ยม เป็นหลานปู่ของ จูกัดเหลียง หรือ ขงเบ้ง อัครมหาเสนาบดีคนแรกของจ๊กก๊ก
จูกัดสงเป็นขุนศึกที่มีความรู้ทางการทหารในช่วงก่อน การล่มสลายของจ๊กก๊ก เมื่อ ค.ศ. 263 จูกัดสงในวัย 19 ปีได้ติดตามจูกัดเจี๋ยมผู้เป็นบิดาไปป้องกันด่านกิมก๊กหรือเหมียนจู่ซึ่งเป็นทางลัดเข้าสู่จ๊กก๊กจากองทัพวุยก๊กเมื่อจูกัดเจี๋ยมฆ่าตัวตายเพื่อไม่ให้วุยก๊กจับตัวจูกัดสงแค้นมากจึงขี่ม้าออกไปรบกับพวกวุยก๊กแต่สู้ไม่ไหวจึงถูกฆ่าตาย
ดูเพิ่ม
263
ยุทธการที่นาร์วา (ค.ศ. 1944)
ยุทธการที่นาร์วา เป็นการทัพทางทหารระหว่างกองทัพเยอรมัน ดีทอาทเมนท์ "นาร์วา" และแนวรบเลนินกราดของโซเวียต การสู้รบเพื่อครอบครองพื้นที่ที่สำคัญทางยุทธศาสตร์ที่นาร์วา อิทชมุส (Narva Isthmus) เมื่อวันที่ 2 กุมภาพันธ์ - 10 สิงหาคม ค.ศ. 1944 ในช่วงสงครามโลกครั้งที่สอง
การทัพครั้งนี้เกิดขึ้นในทางตอนเหนือของแนวรบด้านตะวันออกและประกอบด้วยสองช่วงที่สำคัญ: ยุทธการที่หัวสะพานนาร์วา (กุมภาพันธ์-กรกฎาคม ค.ศ. 1944) และยุทธการที่แนวทันเนนแบร์ก (กรกฎาคม-สิงหาคม ค.ศ. 1944) การรุก Kingisepp–Gdov และการรุกนาร์วาของโซเวียต (15-28 กุมภาพันธ์, 1-4 มีนาคม และ 18-24 มีนาคม) เป็นส่วนหนึ่งของการทัพฤดูหนาวสปริงของกองทัพแดงในปี ค.ศ. 1944 ตามกลยุทธ์ที่เรียกว่า "แนวรบกว้าง" ของโจเซฟ สตาลิน การสู้รบเหล่านี้เกิดขึ้นเวลาเดียวกันกับการรุกนีเปอร์–คาร์เพเทียน (ธันวาคม ค.ศ. 1943 - เมษายน ค.ศ. 1944) และการรุกลวอฟ–ซานโดเมียร์ซ (กรกฎาคม-สิงหาคม ค.ศ. 1944) จำนวนของทหารอาสาสมัครชาวต่างชาติและชาวเอสโตเนียที่อยู่ตามท้องถิ่นได้เข้าร่วมรบเป็นส่วนหนึ่งของกองทัพเยอรมัน โดยให้การสนับสนุนเพื่อเรียกร้องให้เกณฑ์ทหารที่ผิดกฏหมายของเยอรมัน จากขบวนการใต้ดินที่เรียกตัวเองว่า คณะกรรมการแห่งชาติของสาธารณรัฐเอสโตเนีย ได้คาดหวังว่าจะสร้างกองทัพแห่งชาติและฟื้นฟูความเป็นเอกราชของประเทศ
ผลสืบเนื่องจากการรุกเลนินกราด–นอฟโกรอดของเดือนมกราคม ค.ศ. 1944 ปฏิบัติการเอสโตเนียของโซเวียตได้เริ่มผลักดันแนวรบตะวันตกไปยังแม่น้ำนาร์วา ด้วยความมุ่งหมายทำลายกองทัพ"นาร์วา" และผลักดันลึกเข้าไปในเอสโตเนีย หน่วยทหารของโซเวียตได้สร้างหัวสะพานหลายแห่งบนฝั่งตะวันตกของแม่น้ำในเดือนกุมภาพันธ์ ในขณะที่เยอรมันพยายามที่จะรักษาหัวสะพานบนฝั่งตะวันออก ตามที่ความพยายามกลับล้มเหลวในการขยายแนวหน้าของพวกเขา เยอรมันได้โจมตีตอบโต้กลับทำลายหัวสะพานที่ไปทางเหนือของนาร์วาและลดหัวสะพานทางตอนใต้ของเมือง การทำให้คงที่ของแนวรบจนกระทั่งถึงกรกฎาคม ค.ศ. 1944 การรุกนาร์วาของโซเวียต (กรกฎาคม ค.ศ. 1944) ได้นำไปสู่การยึดครองเมืองหลังจากพวกทหารเยอรมันได้ล่าถอยกลับไปเพื่อเตรียมความพร้อมในแนวป้องทันเนนแบร์กในเขา Sinimäed ที่อยู่ระยะทางประมาณ 16 กิโลเมตรจากนาร์วา ในการสู้รบที่ตามที่แนวทันเนนแบร์ก กลุ่มกองทัพเยอรมันได้จัดตั้งขึ้นบนพื้นที่นี้ เป้าหมายทางยุทธศาสตร์หลักของสตาลิน—การเข้ายึดครองเอสโตเนียกลับคืนอย่างรวดเร็วเพื่อใช้เป็นฐานทัพทางอากาศและโจมตีทางทะเลเพื่อปะทะกับฟินแลนด์และการบุกครองปรัสเซียตะวันออก—ยังไม่อาจบรรลุ อันเป็นผลมาจากการป้องกันอย่างแน่นหนาของกองทัพเยอรมัน ความพยายามสงครามของโซเวียตในทะเลบอลติกได้ถูกขัดขวางเป็นเวลา 7 เดือนครึ่ง
อิซมายิล
อิซมายิล (Ізмаї́л; Измаи́л; Измаѝл; Ismail, Smil; Izmaił) เป็นนครและเทศบาลในแคว้นออแดซา ทางภาคตะวันตกเฉียงใต้ของประเทศยูเครน ทำหน้าที่เป็นศูนย์กลางการบริหารของเขตอิซมายิลซึ่งเป็นหนึ่งในเจ็ดเขตของแคว้นออแดซา ประมาณกันว่าใน ค.ศ. 2021 นครนี้มีประชากร 70,731 คน
อิซมายิลเป็นเมืองท่ายูเครนที่ใหญ่ที่สุดในดินดอนสามเหลี่ยมปากแม่น้ำดานูบ (ในลำน้ำสาขากีลียา) ด้วยเหตุนี้จึงเป็นศูนย์กลางของอุตสาหกรรมแปรรูปอาหารและเป็นสถานที่ท่องเที่ยวยอดนิยมแห่งหนึ่งของแคว้น นอกจากนี้ยังเป็นที่ตั้งหน่วยของกองทัพเรือยูเครนและหน่วยยามฝั่งยูเครนที่ปฏิบัติการในแม่น้ำดานูบและลำน้ำสาขา อุทยานภูมิทัศน์แห่งแคว้น "หมู่เกาะอิซมายิล" ของกองทุนสัตว์ป่าโลกตั้งอยู่ใกล้กับนคร
ปลากระดี่อินเดีย
ปลากระดี่อินเดีย เป็นสกุลของปลาน้ำจืดขนาดเล็ก ในวงศ์ Ostoglossidae ใช้ชื่อสกุลว่า Trichogaster (เดิมใช้ Colisa )
มีรูปร่างโดยรวมคล้ายกับปลาในสกุล Trichopodus หรือปลากระดี่ ที่พบในภูมิภาคเอเชียอาคเนย์ แต่ทว่ามีขนาดที่เล็กกว่า ครีบทุกครีบสั้น มีสีสันตามลำตัวที่หลากหลายและสวยสดใส ในบางชนิดที่มีลายบั้ง ๆ สีแดงสดสลับกับสีน้ำเงิน มีครีบท้องมีก้านครีบเดี่ยวยื่นออกมาเป็นเส้นยาว ครีบหลังมีก้านครีบเดี่ยว 12-19 ก้าน และก้านครีบแขนง 7-14 ก้าน ครีบก้นมีก้านครีบเดี่ยว 15-20 ก้าน และก้านครีบแขนง 11-20 ก้าน ครีบหางปลายเว้าเล็กน้อย
มีขนาดโดยเฉลี่ยราว 6 เซนติเมตร พบใหญ่ที่สุดได้ 12 เซนติเมตร พบทั้งหมด 4 ชนิด ได้แก่
ทั้งหมดแพร่กระจายพันธุ์ในอนุทวีปอินเดียไปจนถึงพม่า นิยมเลี้ยงกันเป็นปลาสวยงาม เป็นปลากระดี่ที่ถือว่านิสัยไม่ก้าวร้าวเท่าปลากระดี่สกุล Trichopodus ชอบอยู่รวมกันเป็นฝูง ปลาตัวผู้มีสีสันสดสวยกว่าตัวเมียอย่างเห็นได้ชัด แต่เมื่อผสมพันธุ์วางไข่ ตัวผู้จะเป็นฝ่ายดูแลไข่จนกว่าจะฟักเป็นตัว และอาจทำร้ายตัวเมียจนถึงแก่ตายได้ และหลังผสมพันธุ์แล้วปลาตัวเมียมักจะตาย โดยไข่จะมีขนาดเล็กมาก
คุนิโอะ-คุง
คุนิโอะ-คุง (Kunio-kun; ) เป็นแฟรนไชส์วิดีโอเกม ที่ผลิตโดยเทคนอสเจแปนเป็นบริษัทเดียวกันที่สร้างดับเบิ้ลดราก้อน
ประวัติ
จุดเริ่มต้นของตำนานนักเรียนนักเลงนี้ เกิดจากบริษัทเล็กๆแห่งนึงที่ชื่อ เทคนอสเจแปน ซึ่งเกมแรกๆของบริษัทนี้ไม่ค่อยประสบความสำเร็จมากมายนัก แต่ว่าในปี 1986 อันเป็นปีแรกที่มีเกมสไตล์เดินลุยต่อสู้อันโด่งดังถือกำเนิดขึ้นมา นั่นคือเกม Nekketsu Koha Kunio-kun เกมนี้มีเนื้อหาแปลกแหวกแนวไปจากเกมอื่นๆในยุคนั้น เพราะว่าพระเอกของเกมเป็นเด็กนักเรียนม.ปลาย และเป็นเด็กเฮี้ยวที่ชอบยกพวกไปตีกับโรงเรียนอื่น ตำนานของคุนิโอะนั้นมีมากมายหลายวีรกรรม ด้วยความที่เขาเป็นลูกพี่ใหญ่ของโรงเรียน เวลามีเรื่องเหตุด่วนอันใดขึ้นมาลูกพี่จะต้องออกโรงก่อนเสมอ เช่นเมื่อคู่อริยกพวกมาตี คุนิโอะจะพาลูกน้องออกไปลุยเอง หรือเวลามีกิจกรรมกีฬาที่สถาบันของเขาต้องแข่งขันกับโรงเรียนอื่น เดี๋ยวกัปตันคุนิโอะจะพาลูกทีมไปคว้าเหรียญมาเอง นอกจากนี้แล้วเขายังไปก่อวีรกรรมไว้อีกมากมาย ทั้งการตะลุมบอนกับแก๊งค์เด็กแว๊นซ์ซิ่งมอเตอร์ไซค์, ยกพวกลุยกับยากูซ่า และที่ขาดไม่ได้เลยคือการไปตีกับเด็กโรงเรียนอื่นเคียงข้างกับริคิซึ่งเป็นคู่หูที่ดีที่สุดของคุนิโอะ ในช่วงระยะเวลานับสิบปีที่คุนิโอะคุงโด่งดังอยู่ในหน้าจอทีวี เขามีภารกิจมากมายหลายเกมซึ่งเล่นกีฬาแทบจะไม่ซ้ำกันเลยก็ว่าได้ ซึ่งการเล่นกีฬาแต่ละครั้งของคุนิโอะก็มีเอกลักษณ์อันโดดเด่นคือการ เล่นนอกกติกา สิ่งสำคัญอีกอย่างของเกมกีฬาสไตล์คุนิโอะคือ ท่าไม้ตาย สันนิษฐานจะได้รับอิทธิพลมาจากการ์ตูนเรื่อง กัปตันซึบาสะ ซึ่งโด่งดังอย่างรุนแรงในช่วงพ.ศ. 2524 - 2531 กับการที่นักเตะตัวหลักจะมีท่าไม้ตายกันอย่างน้อยคนละหนึ่งท่า สำหรับท่าไม้ตายประจำตัวของคุนิโอะส่วนใหญ่จะมีรูปร่างคล้ายๆกันทุกภาค คืออัดลูกบอลออกมาเป็นเหมือนรูปรักบี ส่วนของเพื่อนๆเขาก็จะแตกต่างกันออกไปหลายแบบ นอกจากการอัดนอกกติกาแล้วก็นับนี่ว่าเป็นจุดเด่นลำดับที่สองของซีรีส์คุนิโอะซึ่งไม่มีเกมไหนเหมือน และจนมาถึงในปี 1996 บริษัท เทคนอสเจแปน ก็ต้องเดินมาถึงทางตันเมื่อเกมในยุคสุดท้ายที่ออกให้กับเครื่อง นีโอ-จีโอ ก็ทำยอดขายตกต่ำไปตามตัวเครื่อง ดังนั้น เทคนอสเจแปน ที่มีสภาพการเงินร่อแร่และมีแต่หนี้เสีย จึงถูกศาลสั่งฟ้องให้ล้มละลายในที่สุด จึงเป็นการสิ้นตำนานของต้นกำเนิดผู้ผลิตเกมซีรีส์อันโด่งดังอย่างคุนิโอะคุง และดับเบิลดราก้อน และถ้าลองนับไปนับมาแล้ว เกมทั้งหมดเท่าที่ เทคนอสเจแปน ทำออกมาส่วนใหญ่จะไม่ค่อยประสบความสำเร็จ ดังนั้นทั้งบริษัทจึงมีเกมชูโรงอยู่แค่สองเกม ผลสุดท้ายจึงไปไม่รอดด้วยประการฉะนี้ แต่ทั้งสองเกมคือคุนิโอะและดับเบิลดราก้อน ถือเป็นเกมระดับตำนานที่กลายเป็นอมตะไปแล้ว หลายปีต่อมา คุนิโอะ ทาคิ อดีตประธานบริษัท เทคนอสเจแปน และมิตซึฮิโร่ โยชิดะ อดีตโปรดิวเซอร์ของเกมซีรีส์คุนิโอะคุง ได้รวบรวมเงินทุนขึ้นมาใหม่และก่อตั้งบริษัทชื่อว่า มิลเลียน ขึ้นมา และก็ลงทุนซื้อลิขสิทธิ์เกมคุนิโอะซึ่งครั้งนึงเคยเป็นของพวกเขาเองแต่ว่าโดนยึดไปจากการล้มละลาย ทั้งคู่ได้ครอบครองเกมคุนิโอะอีกครั้งและจัดการปล่อยออกมาวางตลาดในระบบ เกมบอยแอดวานซ์ ให้แฟนๆรุ่นเก่าหายคิดถึงกัน ส่วนล่าสุดลิขสิทธิ์เกมนี้อยู่ในมือของค่าย Arc System ที่เพิ่งเอาบางภาคมารีเมคใหม่ลง นินเทนโดดีเอส และ นินเทนโด ทรีดีเอส ไปเมื่อเร็วๆนี้เอง รวมทั้งมีภาคใหม่อย่าง Nekketsu Kouha Kunio-Kun SP: Rantou Kyousoukyoku ที่เพิ่งวางตลาดไปเมื่อปี 2013 บนระบบ นินเทนโด ทรีดีเอส โดยยังคงเอกลักษณ์แบบเดิมๆเอาไว้ทุกประการ ซีรีส์คุนิโอะคุงถือว่าเป็น อดีตอันหอมหวาน ของเด็กๆในยุคที่ยังสะสมสติ๊กเกอร์และของรางวัล การนั่งเล่นในสมัยนั้นต้องมาล้อมวงหน้าจอทีวี นอกจากผู้เล่นแล้วก็ยังมีทั้งกองแช่งและกองเชียร์ สลับสับเปลี่ยนหมุนเวียนกันเล่นในหมู่เพื่อนๆหรือในครอบครัวอย่างสนุกสนาน
ตัวละครหลัก
ทันที แต่ก็ใช่ว่าเขาจะเป็นเด็กเกเรอย่างเดียว คุนิโอะยังเป็นถึงกัปตันทีมดอดจ์บอลของโรงเรียน รวมทั้งกีฬาชนิดอื่นๆเขาเหมาเล่นเป็นหมดทุกอย่าง ไม่ว่าจะเป็นฟุตบอล, บาสเก็ตบอล, เบสบอล, ฮอกกี้น้ำแข็งไอซ์เสก็ต ฯลฯ และแน่นอนว่าทุกครั้งที่เขาแข่งกีฬาจะต้องมีการใช้ความรุนแรงกันบ้างเล็กน้อย คุนิโอะเป็นเด็กนักเรียนปีสาม เขาเกิดวันที่ 27 พฤศจิกายน ทำไมต้องเป็นวันที่ 27 พ.ย. ก็เพราะว่ามันเป็นวันเดียวกับวันเกิดของ บรู๊ซ ลี ปรมาจารย์หนังกังฟูผู้ล่วงลับนั่นเอง มีกรุ๊ปเลือด AB ส่วนนามสกุลนั้นไม่เคยได้รับการเปิดเผย ทุกครั้งที่เขาปรากฏตัวมักจะใส่ชุดนักเรียนสีขาวอันเป็นเครื่องแบบของโรงเรียน ริคิ (ในเกมอื่นๆที่ชาติตะวันตกมาซื้อเกมเช่น รีฟเวอร์ ซิตี้ แรนซัม Crash n boys street challenge อาจมีการเปลี่ยนชื่อเป็น ไรอัน ครัช เป็นต้น) นั้นเป็นตัวเอกอันดับสองของเกมนี้เลยก็ว่าได้ เขาเป็นลูกพี่ใหญ่ของโรงเรียนฮานาโซโน่ ซึ่งคำนี้พากย์ไทยได้ใจความว่า สวนดอกไม้ ซึ่งเดิมทีเป็นศัตรูกับโรงเรียนของคุนิโอะ ริคิปรากฏตัวเป็นครั้งแรกในเกม คุนิโอะ ดอดจ์บอล ด้วยการเป็นกัปตันทีมดอดจ์บอลในด่านแรกสุด หลังจากนั้นในภาคต่อมาเขาก็โด่งดังถึงขีดสุดเมื่อจับคู่แท็คทีมกับคุนิโอะในการไปช่วยสาวคนรักในเกม Downtown Nekketsu Monogatari หรือที่คนไทยชอบเรียกว่า คุนิโอะดาวน์ทาวน์ หลังจากนั้นทั้งคู่ก็กลายเป็นคู่แข่งที่เหมือนจะเกลียดกันแต่ทำไปทำมาก็กลายเป็นเพื่อนรักกันในที่สุด ริคิเกิดวันที่ 5 พฤษภาคม หรือวันที่ห้าเดือนห้านั่นเอง
การเลือกตั้งทั่วไปในเนเธอร์แลนด์ พ.ศ. 2555
'''การเลือกตั้งทั่วไปในเนเธอร์แลนด์ พ.ศ. 2555''' จัดขึ้นในวันที่ 12 กันยายน พ.ศ. 2555 เพื่อเลือกสมาชิกสภาผู้แทนราษฎรใหม่จำนวน 150 คน การเลือกตั้งครั้งนี้เป็นการเลือกตั้งก่อนกำหนด การเลือกตั้งครั้งนี้เป็นชัยชนะของพรรคประชาชนเพื่อเสรีภาพและประชาธิปไตยซึ่งนำโดยนายมาร์ก รึตเตอ นายกรัฐมนตรี และสามารถจัดตั้งรัฐบาลผสมกับพรรคแรงงาน
ส่วนพรรคอื่นๆที่ได้คะแนนรองลงไปได้แก่ พรรคสังคมนิยม พรรคเรียกร้องประชาธิปไตยคริสเตียน ประชาธิปัตย์ 66 สหภาพคริสเตียน ครุนลิงก์ส พรรคการเมืองปฏิรูป พรรคเพื่อสัตว์ และไฟฟ์ติกปลุส
คุนิโอะ-คุง
ความสำเร็จ
แต่เห็นว่าตัวคุนิโอะนั้นมีแต่ความรุนแรง แต่การ์ตูนคุนิโอะที่มีชื่อว่า(おれは男だ! くにおくん (Ore wa Otoko Da! Kunio-kun)) ได้ลงตีพิมพ์ในนิตยสาร CoroCoro นั้นได้รับรางวัลชนะเลิศประเภทการ์ตูนเด็กดีเด่นของโชกักกุคังมาแล้วในปี 1995 จากความสำเร็จของเกมซีรีส์คุนิโอะคุง ก็ทำให้บริษัท เทคนอสเจแปน ได้เงินอีกมากมายและสร้างเกมต่อมาอย่าง ดับเบิ้ลดราก้อน ซึ่งเป็นแนวเดินลุยพร้อมกันสองคนเหมือนกับคุนิโอะแต่จะมีเนื้อหาและตัวละครที่หนักแน่นตามสไตล์ของการ์ตูนญี่ปุ่นในช่วงนั้นที่กำลังฮิตพระเอกมีกล้ามเยอะๆใช้มือเปล่าหมัดเปลือยก็ฆ่าคนตายได้
พระพิฆเนศ มหาเทพแห่งปัญญา 2
พระพิฆเนศ มหาเทพแห่งปัญญา 2 (Bal Ganesh 2) เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Pankaj Sharma เป็นภาพยนตร์ต่อจากภาคแรก คือ พระพิฆเนศ มหาเทพแห่งปัญญา ภาพยนตร์เรื่องนี้มีภาคต่อของภาพยนตร์เรื่อง พระพิฆเนศ มหาเทพแห่งปัญญา 3
เนื้อเรื่องย่อ
ภาพยนตร์เรื่อง พระพิฆเนศ มหาเทพแห่งปัญญา 2 เป็นเรื่องเกี่ยวกับวีรกรรมความกล้าหาญ การใช้สติปัญญาในการแก้ปัญหาของพระพิฆเนศในการเขียนหนังสือของฤๅษีตนหนึ่ง และเมื่อพระพิฆเนศทำผิด ท่านก็ได้รับการอบรมสั่งสอนจากพระแม่ปารวตี รวมทั้งบอกต้นกำเนิดของราชาหนู ข้ารับใช้และพาหนะคู่ใจของพระพิฆเนศด้วย
เพเทอร์ พาร์เลอร์
เพเทอร์ พาร์เลอร์ (Peter Parler; Petr Parléř; Petrus de Gemunden in Suevia; ราว ค.ศ. 1330 – 13 กรกฎาคม ค.ศ. 1399) หรือ เพเทอร์ ฟ็อน เกอมึนท์ (Peter von Gemünd) เป็นสถาปนิกชาวเยอรมันที่มามีชื่อเสียงในปราก ได้รับการยกย่องจากผลงานการก่อสร้างอาสนวิหารนักบุญวีตุส (Saint Vitus Cathedral) และสะพานชาลส์ ในเมืองปรากซึ่งเป็นที่พำนักของพาร์เลอร์ตั้งแต่ ค.ศ. 1356
เพเทอร์ พาร์เลอร์ เป็นสมาชิกของตระกูลพาร์เลอร์ที่เป็นตระกูลช่างก่อสร้างและมีเครือญาติกระจัดกระจายออกไปทั้งยุโรป ไฮน์ริช พาร์เลอร์ บิดาของเขา ได้พาครอบครัวมาอยู่ที่เมืองชเวบิชกมึนท์ เพื่อทำงานในโครงการก่อสร้างซ่อมแซมวัดโฮลีครอสที่พังทลายลง เพเทอร์เองก็ได้รับการเรียนรู้เกี่ยวกับการก่อสร้างจากครอบครัวมาตลอดชีวิต ใน ค.ศ. 1352 เพเทอร์ก็ได้รับเลือกให้สานต่อการก่อสร้างของโครงการอาสนวิหารนักบุญไวทัส หลังจากที่สถาปนิกคนเก่าได้เสียชีวิตลง และได้รับเลือกให้เป็นผู้ออกแบบส่วนขยายของปราก และสะพานคาร์ล รวมทั้งหอคอยบนตัวสะพานด้วย สำหรับในวังแห่งปราก เพเทอร์ก็ได้ทำการก่อสร้างชาเปลออลเซนต์ (All Saints' Chapel) หลังจากเพลิงไหม้ในปี ค.ศ. 1541 และตกแต่งใหม่ในรูปแบบสถาปัตยกรรมบาโรก งานอื่น ๆ ของพาร์เลอร์ได้แก่ วัดพระแม่มารีย์ (Church of Our Lady หรือ Frauenkirche) ซึ่งสร้าง ณ จัตุรัสกลางเมืองเนือร์นแบร์คในเยอรมนี และวัดนักบุญบารโธโลมิวในเมืองโกลีนเป็นต้น พาร์เลอร์เสียชีวิตลงในปี ค.ศ. 1399 ศพได้รับการบรรจุไว้ภายในอาสนวิหารนักบุญไวทัสที่ปราก
แหล่งข้อมูลอื่น
13301399
ซ้อ
ซ้อ ภาษากะเหรี่ยงเรียกเก่อมาพอ เป็นไม้ยืนต้น ใบเดี่ยว มีเลนติเซลบนกิ่งอ่อน เปลือกต้นสีขาวอมเทา ผิวเรียบ ดอกช่อ ดอกย่อยสีเหลืองอมน้ำตาล ผลสด เปลือกหนา แก่เป็นสีเหลือง เนื้อไม้แข็งแรงใช้ทำขันโตก ดอกมีรสหวาน ชาวกะเหรี่ยงใช้ทำผสมกับแป้งแล้วนำไปทำขนม ได้ขนมสีเหลือง ชาวขมุและชาวถิ่นใช้ไม้สร้างบ้านเรือน ชาวถิ่นใช้ทำไหนึ่งข้าว
สารเคมี
สารในกลุ่มลิกนัน เช่น 6“ - bromo - isoarboreol, 4-hydroxysesamin, 4,8-dihydroxysesamin, 1,4-dihydroxysesamin (gummadiol), 2-piperonyl-3-hydroxymethyl-4-(α-hydroxy-3,4-methylenedioxybenzyl)-4-hydroxytetrahydrofuran และ 4-O-glucoside ของ 4-epigummadiol สามารถแยกได้จากแก่นของซ้อ สารตั้งต้นได้แก่  arboreolหรือ gmelanone สามารถสกัด Umbelliferone 7-apiosylglucosideได้จากราก
สารต่อไปนี้ที่สกัดได้จากแก่นของซ้อ (+)-7′-O-ethyl arboreol, (+)-paulownin, (+)-gmelinol, (+)-epieudesmin และ (−)-β-sitosterol มีฤทธิ์ต่อต้านเชื้อรา Trametes versicolor
การคัดเลือกเจ้าภาพโอลิมปิกฤดูร้อน 2016
การคัดเลือกเจ้าภาพโอลิมปิกฤดูร้อน 2016 และพาราลิมปิก 2016 มีเมื่องที่เสนอตัวเป็นเจ้าภาพทั้งหมด 7 เมือง ได้แก่
เมืองที่ผ่านการคัดเลือก 4 เมืองสุดท้าย
เมื่อวันที่ 4 มิถุนายน พ.ศ. 2551 คณะกรรมการโอลิมปิกสากล ได้ประกาศชื่อเมือง 4 เมืองสุดท้ายที่เข้ารอบสุดท้าย ได้แก่
การเลือกเจ้าภาพ
การเลือกเจ้าภาพการแข่งขันกีฬาโอลิมปิก 2016 และพาราลิมปิก 2016 จัดขึ้นที่กรุงโคเปนเฮเกนประเทศเดนมาร์ก ในการประชุมคณะกรรมการโอลิมปิกสากล (IOC) สมัยที่ 121 เมื่อวันที่ 2 ตุลาคม พ.ศ. 2552 โดยในการประกาศเมืองเจ้าภาพในครั้งนี้มีประมุข ผู้นำประเทศ และบุคคลสำคัญจากประเทศที่เสนอตัวเป็นเจ้าภาพเข้าร่วมด้วย ได้แก่ สมเด็จพระราชาธิบดีควน การ์โลสที่ 1 และสมเด็จพระราชินีโซเฟีย องค์พระประมุขแห่งสเปน นายยุกิโอะ ฮะโตะยะมะ นายกรัฐมนตรีญี่ปุ่น ประธานาธิบดีบารัก โอบามาแห่งสหรัฐอเมริกา พร้อมนางมิเชล โอบามา สุภาพสตรีหมายเลขหนึ่งของสหรัฐอเมริกา และ นายลูอิซ อีนาซีโอ ลูลา ดา ซิลวา ประธานาธิบดีบราซิล นอกจากนี้ยังมีโอปราห์ วินฟรีย์พิธีกรชื่อดังของสหรัฐอเมริกา และเปเล่นักฟุตบอลชาวบราซิล การประกาศผลมีขึ้นในเวลาประมาณ 18.30 น. ตามเวลาท้องถิ่น หรือ 23.30 น. ตามเวลาประเทศไทย
วอซแนแซนสก์
วอซแนแซนสก์ (Вознесе́нськ) เป็นนครในแคว้นมือกอลายิว ทางภาคใต้ของประเทศยูเครน และเป็นศูนย์กลางการบริหารของเขตวอซแนแซนสก์ภายในแคว้นเดียวกัน นครมีประชากร 34,050 คน (ประมาณการ ค.ศ. 2021)
ระหว่างที่รัสเซียเข้ารุกรานยูเครนใน ค.ศ. 2022 วอซแนแซนสก์ถูกยิงด้วยปืนใหญ่และเกิดการสู้รบในฐานะส่วนหนึ่งของยุทธการที่มือกอลายิวและยุทธการที่วอซแนแซนสก์ เมื่อวันที่ 2 มีนาคม กองยานเกราะของรัสเซียพ่ายแพ้ต่อกองกำลังยูเครนในการรบที่บทความฉบับหนึ่งในหนังสือพิมพ์ เดอะวอลล์สตรีตเจอร์นัล อธิบายว่าเป็น "หนึ่งในความพ่ายแพ้อย่างเด็ดขาดที่สุดของสงคราม" กองทัพยูเครนร่วมมือกับเกษตรกรในท้องถิ่นทำลายสะพานแห่งหนึ่งที่มีความสำคัญทางยุทธศาสตร์และสามารถกำจัดรถถังโจมตีของรัสเซียประมาณ 30 คัน รวมทั้งยานเกราะอื่น ๆ และเฮลิคอปเตอร์หนึ่งลำ จึงขัดขวางการรุกคืบของรัสเซียไปยังออแดซาและโรงไฟฟ้านิวเคลียร์ยูเครนใต้ได้สำเร็จ
แอรอน แวน-บิสซากา
แอรอน แวน-บิสซากา (Aaron Wan-Bissaka; เกิด 26 พฤศจิกายน ค.ศ. 1997) เป็นนักฟุตบอลชาวอังกฤษ ปัจจุบันในตำแหน่งแบ็กขวาให้กับแมนเชสเตอร์ยูไนเต็ดในพรีเมียร์ลีก
เกียรติประวัติ
แมนเชสเตอร์ยูไนเต็ด
อิมมอร์แทลิที
"อิมมอร์แทลิที" (Immortality) เป็นซิงเกิลของเซลีน ดิออน จากอัลบั้ม เล็ตส์ทอล์กอะเบาต์เลิฟ ออกจำหน่ายในวันที่ 8 มิถุนายน พ.ศ. 2541 นอกสหรัฐอเมริกา โดยมีวงบีจีส์ร้องเป็นพื้นเสียงให้
การ์ลัส ปุดจ์ดาโมน
การ์ลัส ปุดจ์ดาโมน อี กาซามาโฌ (Carles Puigdemont i Casamajó; เกิด 29 ธันวาคม พ.ศ. 2505) เป็นนักหนังสือพิมพ์และนักการเมืองจากแคว้นกาตาลุญญา ประเทศสเปน
อิมมอร์แทลิที
"อิมมอร์แทลิที" เป็นผลงานการประพันธ์ร่วมกันของ Barry Gibb, Robin Gibb และ Maurice Gibb สมาชิกวงบีจีส์ให้เซลีน ดิออนโดยเฉพาะ
มีมิวสิกวิดีโอ 2 ฉบับ ฉบับแรกอำนวยการสร้างโดย Scott Floyd Lochmus ซึ่งเป็นภาพในห้องบันทึกเสียงของเซลีน และบีจีส์ (พ.ศ. 2540) ซึ่งบรรจุในดีวิดีโอเกอร์ดูสตาด ส่วนฉบับที่ 2 อำนวยการสร้างโดย Randee St. Nicholas และออกเผยแพร่ปลายเดือนกรกฎาคม พ.ศ. 2541
การ์ลัส ปุดจ์ดาโมน
วันที่ 10 มกราคม ค.ศ. 2016 ปุดจ์ดาโมนได้รับเลือกให้เป็นประธานฌานาราลิตัตดากาตาลุญญา (ทบวงการปกครองตนเองของแคว้น) จากเสียงส่วนใหญ่ของสมาชิกสภานิติบัญญัติกาตาลุญญา โดยเป็นผลมาจากการเจรจาในวันก่อนหน้าระหว่างพันธมิตรฌุนส์ปัลซี (Junts pel Sí) กับกลุ่มผู้สมัครรับเลือกตั้งเพื่อเอกภาพประชาชน (Popular Unity Candidacy; CUP) ซึ่งบรรลุข้อตกลงร่วมกันที่จะให้เขาดำรงตำแหน่งดังกล่าวแทนอาร์ตูร์ มัส เพื่อประกันความมั่นคงในสภานิติบัญญัติให้แก่ฝ่ายบริหารของฌานาราลิตัต
สถานะปัจจุบันของปุดจ์ดาโมนเป็นประเด็นพิพาทหลังจากกาตาลุญญาประกาศเอกราชฝ่ายเดียวจากสเปนเมื่อวันที่ 27 ตุลาคม พ.ศ. 2560 ในมุมมองของอดีตฝ่ายบริหารแคว้นกาตาลุญญา เขายังคงเป็นประธานฌานาราลิตัตดากาตาลุญญา แต่ในมุมมองของรัฐบาลสเปน เขาถูกปลดจากตำแหน่งตามคำสั่งนายกรัฐมนตรีมาเรียโน ราโคย เมื่อวันที่ 28 ตุลาคม พ.ศ. 2560 ปุดจ์ดาโมนไม่ยอมรับคำสั่งดังกล่าว โดยแถลงว่าเขาจะ "ทำงานเพื่อสร้างประเทศที่เป็นอิสระ" และขอให้ชาวกาตาลุญญา "ต่อต้าน" การบังคับใช้มาตรา 155 แห่งรัฐธรรมนูญสเปน พ.ศ. 2521 "ตามวิถีประชาธิปไตย" ต่อมาในวันที่ 30 ตุลาคม ปรากฏว่าปุดจ์ดาโมนและคณะผู้บริหารแคว้นบางส่วนที่ถูกปลดจากตำแหน่งได้เดินทางไปเบลเยียมเพื่อหลีกเลี่ยงการดำเนินคดีจากฝ่ายตุลาการสเปน โดยโฆเซ มานูเอล มาซา อัยการสูงสุดของสเปนได้สั่งฟ้องดำเนินคดีอาญากับพวกเขาในข้อหาการกบฏ การปลุกปั่นให้ขัดขืนอำนาจปกครอง และการใช้งบประมาณรัฐในทางมิชอบ
อิมมอร์แทลิที
เพลงนี้ประสบความสำเร็จทางการค้าอันดับ 1 ในบราซิล (คูคารีมิกซ์), อันดับ 2 ในออสเตรีย และเยอรมนี, อันดับ 4 ในยุโรป และอันดับ 5 ในสหราชอาณาจักร อย่างไรก็ตามซิงเกิลนี้ไม่ได้ออกจำหน่ายในสหรัฐอเมริกา โดยโซนี่ บีเอ็มจีได้ออกซิงเกิล "ทูเลิฟยูมอร์" แทน
"อิมมอร์แทลิที" ได้รับสถานะแพลทินัมในเยอรมนี (มากกว่า 500,000 แผ่น) และซิลเวอร์ในฝรั่งเศส (145,000 แผ่น) และสหราชอาณาจักร (200,000 แผ่น)
การแสดงสดเพลงนี้ได้บรรจุในซีดี, ดีวีดี วันไนต์ออนลี ของบีจีส์ออกจำนหน่ายในวันที่ 3 พฤศจิกายน พ.ศ. 2541 เซลีนยังร้องเพลงใน คอนเสิร์ตทัวร์เล็ตส์ทอล์กอะเบาต์เลิฟ
รูปแบบและรายชื่อเพลง
ซิงเกิลแม็กซี (สหราชอาณาจักร) แผ่นที่ 1
ซิงเกิลแม็กซี (สหราชอาณาจักร) แผ่นที่ 2
ซิงเกิลเทป (สหราชอาณาจักร)
ซิงเกิลซีดี (ยุโรป)
ซิงเกิลแม็กซี (ออสเตรเลีย)
ซิงเกิลซีดี (ญี่ปุ่น)
รายชื่อตอนในเปลวฟ้าผ่าปฐพี
รายชื่อตอนในเปลวฟ้าผ่าปฐพี เป็นรายชื่อตอนเวอร์ชันแอนิเมชันของเปลวฟ้าผ่าปฐพี
แอนิเมชัน
VCD เปลวฟ้าผ่าปฐพี เวอร์ชันแอนิเมชัน ลิขสิทธิ์จากประเทศญี่ปุ่น ถูกนำมาสร้างในรูปแบบของแอนิเมชันจากทีมผู้สร้าง คนเก่งฟ้าประทาน ในรูปแบบของวีซีดีจำนวน 21 แผ่น รวมทั้งสิ้น 42 ตอน ดังนี้
สฺวี ฉีเหวิน
สฺวี ฉีเหวิน (徐麒雯 ) เป็นนักแสดงชาวจีน มีผลงานเด่นคือ Crouching Tiger, Hidden Dragon, Ni Shui Han, Palace
จังหวัดซุลตันคูดารัต
จังหวัดซุลตันคูดารัต (ฮิลิกายนอน: Kapuoran sang Sultan Kudarat; กินาไรอา: Probinsya kang Sultan Kudarat; Maguindanaon: Dalapa sa Sultan Kudarat) เป็นจังหวัดในเขตโซกซาร์เจน ประเทศฟิลิปปินส์ เมืองศูนย์กลางคืออีซูลัน และเมืองศูนย์กลางทางพาณิชยกรรมมีชื่อว่าตาคูโรง
จังหวัดซุลตันคูดารัตเคยเป็นส่วนหนึ่งของจักรวรรดิจังหวัดโคตาบาโต จนกระทั่งถูกแยกตัวออกมากเมื่อวันที่ 22 พฤศจิกายน ค.ศ. 1973 ด้วยคำสั่ง Presidential Decree No. 341 ลงนามโดยเฟอร์ดินานด์ มาร์กอส
ชื่อ ซุลตันคูดารัต มีที่มาจากผู้ปกครองชาวมุสลิมที่ชื่อว่ามุฮัมมัด คูดารัต ผู้ตั้งตนเป็นผู้นำในปี ค.ศ. 1619 และปกครองเขตสุลต่านมากินดาเนาตั้งแต่ปี ค.ศ. 1625–1671 เขาได้รับการยกย่องให้เป็นวีรบุรุษแห่งชาติ จึงมีการนำชื่อของเขามาตั้งเป็นชื่อจังหวัด
Deilanthe
Deilanthe เป็นสกุลของพืชดอกที่อยู่ในวงศ์ Aizoaceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
รายชื่อตัวละครในเปลวฟ้าผ่าปฐพี
ตัวละครเปลวฟ้าผ่าปฐพี เป็นรายชื่อตัวละครที่ปรากฏในเปลวฟ้าผ่าปฐพีจากหนังสือการ์ตูนมังงะ เล่ม 1 - 17 เล่มใหญ่ ผลงานของโนบุยูกิ อันไซ
ตัวละครหลัก
{|class="wikitable" align="center" ! ภาพ !! ชื่อ - นามสกุล !! ตัวละครหลัก !! รายละเอียดเฉพาะตัวละคร
ทศเทพ
ซึ่งไรฮะ ได้ใช้ลูกแก้วหลักของเทพฟูจิน(ลม)ในการฝนึก เป็นผู้หญิงที่ใช้ลูกแก้วพลังจิต ซึ่งทำงานต่อเนื่องกับอาวุธพลังจิตที่เป็นเหมือนฟรุท (โฮคิววะ อุว์) แต่สามารถใช้โจมตีได้ ซึ่งอาวุธดังกล่าว ใช้ควบเสียงการสั่นสะเทือนของเสียงที่เดินทางผ่านอากาศ บทดนตรี ที่ใช้เป็นท่าได้แก่ 1. พรีลูด(Prelude) = เป็นคลื่นความถี่เสียง ที่เล็งตรงไปที่เป้าหมายด้วยความแม่นยำและรวดเร็ว 2. รัพโซดี(Rhapsody) = เป็นคลื่นเสียงที่ระเบิดผ่านอากาศ จะระเบิดทุกอย่างที่คลื่นนี้ไปสัมผัสถึง 3. คอนแชร์โท(Concerto) = เป็นคลื่นเสียงความเร็วสูงและแหลม แต่ใช้โจมตีโดยอาศัยน้องสาว ชื่อมิกิ (ใช้ยามามิโกะ) ในการสะท้อนพลังคลื่นเสียงนี้ไปยังศัตรู 4. ฟูกุ(Fugue) = เป็นกำแพงเสียงที่เดินทางเป็นเส้นตรงไปยังเป้าหมาย และยังสามารถให้เป็นบาเรียได้อีกด้วย 5. Requiem = เป็นบทเพลงแห่งความตาย ด้วยพลังอำนาจแห่งอาวุธพลังจิตและลูกแก้วพลังจิต รวมพลังและปลดปล่อยพลังงาน เป็นคลื่นเสียง ที่มีพลังอำนาจเหมือน พรีลูด(Prelude)และรัพโซดี(Rhapsody) รวมกัน และจะขยายวงกว้าง 360 องศา เรื่อยๆ และทำลายสิ่งกีดขว้างทุกสิ่ง แต่ถ้าเนออนใช้ตัวเธอจะต้องตายไปพร้อมกับบทเพลงนี้
อุรุฮะ (คุเรไน)
"โอโตบิเดะ"ถูกทำลายโดยคูไค และเสียชีวิตไปพร้อมกับโมคุเร็น
อุรุฮะ (มายา)
มนุษย์ไม้ ที่ฝังลูกแก้วพลังจิต ที่ควบคุมไม้ได้ไว้ที่ตาซ้าย (ใช้ผ้าปิดเอา) สามารถควบคุมไม้ ละฝังไม้ไว้ที่ ร่างกาย ถือเป็นคนที่อึดและถึกที่สุดในเรื่อง เพราะน่าจะตายไปตั้งนานละ ครั้งที่ 1 โดน เรกกะ เผาที่ประสาทคุเร ก็โดนเก็นจูโร่ ชุบชีวิตให้ และมีพลังมากกว่าเดิม ครั้งที่ 2 โดน มิคางามิ ฟันด้วยดาบเอ็นซุย ที่ลานประลองเพื่อช่วยคาโงเนอิออกมา (-0 องศา ซึ่งน่าจะตาย) แต่ยังรอด ครั้งที่ 3 โดน เรกกะ ฆ่าอิกรอบ ตอนที่ออกโรงคู่กับ มิโคโตะ (ไม่รุ้ตายรึป่าว) เด็กผู้หญิง ที่ถูกหลอกโดย เก็นจูโร่ เพื่อช่วยพ่อเธอทดลองงานทางวิทยาศาสตร์ โดยเก็นจูโร่ นำลูกแก้วเกศาฝังที่หน้าอก เพ่อนทำให้เธอ ควบคุมผมที่ศีรษะให้เป็นอาวุธได้ตามใจต้องการ สุดท้าย เรกกะ ทำล้ายลูกแก้วมายาที่ไม้เท้าของเก็นจูโร่ ด้วย โฮมระ พ่อของเมโนเลยปลอดภัย และตอนที่เรกกะสู้ชนะเก็นจูโร่ได้ เก็นจูโน่เลยทำตามสัญญา คือเอาลูกแก้วเกศา ออกจากตัวเธอให้ และลูกแก้วถูกทำลายด้วย ไซฮะ เป็นคนที่ถูกเก็นจูโร่ทดลองโดยเอายีนต์ของ สิงโต ใส่ไปในร่าง ลูกน้องของคุเระ ความสามารถ - ผ่าตัดมนุษย์โดยอาศัยวิชาลับ ไม่ต้องใช้มีด (เอามือล้วงๆเข้าไป) - วิชาแยกร่าง ต่อสู้ (ถ้านึกไม่ออก ให้นึกถึง นารูโตะกับวิชาแยกเงาพันร่าง) อาวุธ          - ไม้เท้าที่เป็นดาบ และ มีลูกแก้วมายาจิต ฝังอยู่ ใช้ย่อส่วนเซลล์ของสิ่งมีชีวิตได้
ตอนแรกเก็นจูโร่ไม่ได้ อยากที่จะเข้าร่วมเป็นลูกน้องของคุเร แต่โดนบังคับ เลยแค้นคิดจะแก้แค้นมาตลอด จนถึงได้ต่อสู้กับเรกกะ เก็นจูโร่พยายามจะดึงมังกรมาเป็นของตน และดันไปดึงมังกร ที่มีชื่อว่า เซ็ทซึนะ เลยโดนมังกรเผา เป็นเหตุให้แพ้เรกกะ (ถ้ามันไม่ดึงมังกรมันต้องชนะเรกกะชัวร์ 100% เพราะว่าดูจากฝีมือตอนนั้นแล้ว เรกกะไม่มีทางชนะเลย)
อุรุฮะ (อสูร)
เป็นพี่ชายของ กาซาคุระ มีลูกแก้วพลังจิต ที่เชื่อมต่อกับหุ่นเหล็กที่หลอกทุกคน ว่าเป็นร่างที่แท้จิงของ มาเก็นฉะ แต่ความจิง ร่างที่แท้จิงหลบอยู่ใน มิติ ที่สร้างขึ้น เพราะฉะนั้น ถ้าไม่รุ้ความลับของ มาเก็นฉะแล้ว ถือเป็นคนที่เก่งที่สุดในเรื่องเลยก็ว่าได้ เพราะอยู่ในมิติ ไม่มีใครเข้าไปได้ (ถ้ามันไม่ส่งเข้าไปเอง) โดนโจมตีก็ไม่ตาย เพราะเป็นหุ่น แล้วหุ่นที่มันควบคุมก็เก่งมาก แถมยังมีปืนพลังจิตที่ใช้หัวคน เป็นลูกกระสุน (ที่ใช้สังหารจิโช)แต่มิติก็ถูก ทำให้ร้าวด้วยไฟของเรกกะ (ยิงไฟไปที่หน้ากาก) แล้ว ดันส่ง ฟูโกะเข้ามิติ เลยไปเจอรอยร้าวและฟูโกะก็ เข้าไปเล่นงานตัวจิง ที่แอบในมิติ ความจิงเลยเปิดเผย ** โดนสังหารโดย J. คีปเปอร์ เป็นนินจา ที่ใช้อาวุธพลังจิต คือเพลิงจำลอง สามารถสร้างไฟเลียนแบบสิ่งที่เห็นได้ ตอนสู้กับเรกกะ ถ้า รุยไม่ออกมาช่วย เรกกะก็เสร็จ!! เป็นน้องของ มาเก็นฉะ ตัวใหญ่มาก ใช้อาวุธพลังจิตคือ Evil spider เป็นชุดเกราะ ที่เป็นแขน 6 แขน ยื่นออกมา โจมตีคู่ต่อสู่ และเมื่อหดกลับ ก็เป็นเกราะชั้นเยี่ยม เป็นคนน่ารัก ที่แอบโรคจิต รักสวยรักงาม อาวุธคือ ดาบ (crescent Blade) และ ผ้าคุลม โอโปโระ ที่ทำให้ล่องหนได้
อุรุฮะ (กระจกเงามายา )
มีลูกแก้วพจนา ที่สร้างภาพมายาหลอกคู่ต่อสู้ให้เห็นสิ่งที่ผู้ใช้พูด แต่ที่น่ากลัวก็คือ มันจะเกิดขึ้นจิงๆ ต่อคู่ต่อสู้ มีลูกแก้วลมกรด ฝังที่รองเท้า ทำให้เอต่อสู้ได้รวดเร็ว และมี ยามาปิโกะ ที่ใช้สะท้อนคลื่นเสียง เวลาต่อสู้ร่วมกับ เนออน ที่ใช้ท่า คอนแชร์โทร์
อุรุฮะ (เบื้องหลัง)
เด็กผู้ชายที่ใช้อาวุธดาบที่ใช้ "ลบ" สามารถลบได้ทุกอย่าง (ลบได้แม้กระทั่งคำสาป ของแม่เรกกะให้สลายได้) แต่ผลค้างเขียงจนทำให้ตัวเองสุญเสียอารมณ์ของการเป็นมุนษย์ไปอย่างถาวร และไม่สามารถที่จะพูดได้ เด้กสาว ที่บ้าๆบอๆ อยู่เป็นเมหือนคู่หูของราเซ็น มีแหวนอ่านใจ ที่คอยเป็นเหมือนตัวแทนอารมณ์ให้กับราเซ็น คอยแปลให้คนอื่นฟังว่า ราเซ็น คิดหรือจะพูดอะไร และมีปืนใหญ่ที่ใช้โจมตีด้วย เป็นเกย์โรคจิตที่ไม่อยากแก่ตาย เลยเอาชิ้นส่วนเครื่องยนต์ มาติดตามตัว เปลี่ยนอะไหล่ได้เหมือนหุ่นยนต์ (แอบหลงรัก คาโงนาอิ)
อุรุฮะ
คือหุ่นของ กันโกะ ที่หน้าตาเหมือนแม่ของเธอมาก นักโทษที่คุเรควบคุมตัวไว้ มีความสามารถในการควบคุมหินได้ ถูกฆ่าโดยโดม่อน
สี่ยมทูต
เป็นโคลนนิ่งที่ได้มาจากยีนของคุเร แต่ไม่สามารถใช้ไฟได้ และยังมีความเป็นมนุษย์มากเกินไป จึงถูกโมริ โครันเรียกว่า "ของเสีย" เธอเคยปลอมตัวมาอยู่ในโรงเรียนของพวกเรกกะแต่งชุดนักเรียนผู้หญิง และลักพายานางิไป   เธอเกลียดเรนเงะมาก แต่ในภาคสวรรค์มิคสัญญีได้ต่อสู้กับเรกกะ และต่อมาภายหลังก็ได้ช่วยพวกเรกกะต่อสู้กับเทนโดจิโกกุ เป็นหนึ่งในสี่ยมทูต มีอาวุธอสูรคือเมล็ดโลหิต ซึ่งถือเป็นหัวใจดวงที่สองของเขาเลยก็ว่าได้ ซึ่งจะผลิตเลือดซึ่งมีความข้นมากกว่าปกติ และทำให้เลือดแข็งตัวได้ตามใจชอบ แต่มีจุดอ่อนคือ เมื่อใช้เลือดมากเกินไปก็ต้องเติมเลือดเพิ่ม แต่เขาก็สามารถสูบเลือดจากคู่ต่อสู้ได้ด้วย โดยได้ต่อสู้กับมิคางามิที่วิหารพาร์เธนอน และต่อสู้กับโดมอนในโซโดมโดยโดมอนชนะ ภายหลังฮิรุโกะได้ช่วยพวกเรกกะต่อสู้กับเทนโดจิโกกุ
เป็นหนึ่งในสี่ยมทูต ใช้อาวุธอสูรวัฏจักร (รินเนะ)สามารถแปลงร่างเป็อายุต่างๆ ได้ตามชอบ ตั้งแต่ อายุ 9,14,23 ไปจนถึง 65 ปี และ "เนะฮัน"ใช้สัตว์ปีศาจที่แหวกอากาศออกมาชื่อ"ชิกุมะ" และถูกกำจัดโดยโคงาเนอิ
เป็นหนึ่งในสี่ยมทูตที่โหดเหี้ยม และแข็งแกร่งมาก สามารถกำจัดทีมคูบางคนได้ แต่ถูกคุเรกำจัด (แต่ยังไม่ตาย) และเขาก็ปรากฏตัวขึ้นอีกครั้งในศึกโคงาเนอิ&โจ๊กเกอร์ ปะทะ กับคิริโตะ ขณะที่โคงาเนอิที่ร่วมมือกับโจ๊กเกอร์ต่อสู้กับคิริโตะ คาโดทซึจึงได้ปรากฏตัวออกมา โจ๊กเกอร์ใช้จึงใช้แบลกโฮลซึ่งทำให้หายไปทั้งคู่
ฤดูใบไม้ร่วงเยอรมัน
ฤดูใบไม้ร่วงเยอรมัน (German Autumn,Deutscher Herbst) เป็นกลุ่มของเหตุการณ์ที่เกิดขึ้นในช่วงปลายปี พ.ศ. 2520 ที่เกี่ยวข้องกับการลักพาตัวและฆาตกรรม ฮันน์ มาร์ติน ชูเลียร์ (Hanns Martin Schleyer) ประธานสมาพันธ์เยอรมันสมาคมนายจ้าง (BDA) และสภาอุตสาหกรรมเยอรมัน (BDI) โดยกองทัพฝ่ายแดง (RAF) กลุ่มก่อความไม่สงบและแนวร่วมประชาชนเพื่อการปลดปล่อยปาเลสไตน์ที่จี้ลุฟต์ฮันซา เที่ยวบินที่181 พวกเขาเรียกร้องให้ปล่อยตัวสมาชิกกองทัพฝ่ายแดง 10คน ที่อยู่ในการคุมขังที่เรือนจำ Stammheim สองเพื่อนร่วมชาติปาเลสไตน์ที่ถูกจับในตุรกีและ15 ล้านดอลลาร์สหรัฐเพื่อแลกกับตัวประกัน
การลอบสังหารซิกฟรีด บูบัค (Siegfried Buback), อัยการสูงสุดของเยอรมนีตะวันตกใน 7 เมษายน พ.ศ. 2520 และการลักพาตัวที่ผิดพลาดจนนำไปสู้การลอบสังหาร ที่นายธนาคาร Jürgen Ponto 30 กรกฎาคม พ.ศ. 2520 เป็นจุดเริ่มต้นของฤดูใบไม้ร่วงเยอรมัน มันจบลงในวันที่ 18 ตุลาคมมีการช่วยเหลือตัวประกัน หัวหน้ากองทัพฝ่ายแดงรุ่นแรกฆ่าตัวตายในห้องขังของพวกเขาทั้งหมดและการตายของ ชูเลียร์
ซึ่งวลี "ฤดูใบไม้ที่ร่วงเยอรมัน" มาจาก ภาพยนตร์ในปี พ.ศ. 2521 เรือง Deutschland im Herbst (เยอรมนีในฤดูใบไม้ร่วง)
การลอบสังหารซิกฟรีด บูบัค
เมื่อวันที่ 7 เมษายน พ.ศ. 2500, ซิกฟรีด บูบัค, อัยการสูงสุดของเยอรมนีตะวันตกถูกยิงในการซุ่มโจมตีขณะกำลังเดินทางจากบ้านของเขาใน Neureut ยังไป Bundesgerichtshof ในคาร์ลสรูเออ สมาชิกกองทัพฝ่ายแดงสี่คน, Christian Klar, Knut Folkerts, Günter Sonnenberg และ Brigitte Mohnhaupt ถูกตั้งข้อหาและถูกดำเนินคดีที่เกี่ยวข้องกับการฆาตกรรม บูบัค
การลักพาตัวและฆาตกรรม Jürgen Ponto
30 กรกฎาคม 1977 Jürgen Ponto นายธนาคารถูกยิงเสียชีวิตในบ้านของเขาใน Oberursel ในการลักพาตัวที่ผิดพลาด บุคคลที่เกี่ยวข้องกับเรื่องนี้Brigitte Mohnhaupt, Christian Klar และ Susanne Albrecht
การลักพาตัวฮันน์ มาร์ติน ชูเลียร์
เมื่อวันที่ 5 กันยายน 1977 หน่วยคอมมานโดอาร์เอเอฟ โจมตีรถฮันน์ มาร์ติน ชูเลียร์ ประธานของสมาคมนายจ้างเยอรมันในโคโลญ โดยนำเข็นเด็กเข้าขวางไว้ ขับรถของเขา Heinz Marcisz 41ปี เบรกรถ รถตำรวจคุ้มกันอยู่เบื้องหลังพวกเขาก็ไม่สามารถที่จะหยุดในเวลานั้นและชนเข้ากับรถของชูเลียร์ สมาชิกอาร์เอเอฟวมหน้ากากยิงปืนกลและปืนเครื่องกระสุนเข้าไปในรถทั้งสองคันฆ่า Marcisz และเจ้าหน้าที่ตำรวจ Roland Pieler 20 ปี, ผู้ที่นั่งอยู่ที่เบาะหลังของรถ Marcisz คนขับรถตำรวจคุ้มกัน Reinhold Brändle 41ปี และเจ้าหน้าที่ตำรวจ, Helmut Ulmer 24ปี ผู้ที่อยู่ในรถคันที่สองถูกฆ่าตาย ร่างของBrandle และ Pielerถูกยิงพรุนกว่ายี่สิบบาดแผล
ชูเลียร์ ถูกลักพาตัวและขังอยู่ในอพาร์ตเมนต์ให้เช่าในย่านที่อยู่อาศัยที่ไม่ระบุชื่อที่อยู่ใกล้กับโคโลญ เขาถูกบังคับให้ยืนอุทธรณ์คดีให้ปล่อยตัวสมาชิกกองทัพฝ่ายแดง แลกเปลี่ยนสำหรับเขา ตำรวจได้ออกตามหาชูเลียร์ 18 ตุลาคม พ.ศ. 2520 ชูเลียร์ถูกยิงตายระหว่างการเดินทางไปมัลเฮาส์ฝรั่งเศสที่ร่างกายของเขาถูกทิ้งไว้ในลำต้นของออดี้สีเขียว ร่างของเขาถูกค้นพบใน 19 ตุลาคม
ลุฟต์ฮันซา เที่ยวบินที่181
เมื่อมันกลายเป็นที่ชัดเจนว่ารัฐบาลไม่เต็มใจที่จะให้มีการแลกเปลี่ยนนักโทษหลังจากประสบการณ์ในการลักพาตัว ปีเตอร์ ลอเรน (Peter Lorenz) เมื่อสองปีก่อน กองทัพฝ่ายแดงพยายามที่จะเพิ่มแรงกดดันเพิ่มเติมโดยการจี้ลุฟต์ฮันซา เที่ยวบินที่181 ใน 13 ตุลาคม พ.ศ. 2520 ด้วยความช่วยเหลือของแนวร่วมประชาชนเพื่อการปลดปล่อยปาเลสไตน์ (PFLP) หลังจากผ่านคาบสมุทรอาหรับและฆ่ากัปตันJürgen Schumannได้จี้ตัวประกันและร่อนลงในโมกาดิชูเมืองหลวงของโซมาเลีย
หลังจากการเจรจาต่อรองทางการเมืองกับผู้นำไซอัด บาร์รีรัฐบาลเยอรมันตะวันตกได้รับอนุญาตให้โจมตีเครื่องบิน ลุฟต์ฮันซา 181 นี้ได้รับการดำเนินการเมื่อวันที่ 18 ตุลาคม กลุ่มกำลังพิเศษ GSG 9 (Grenzschutzgruppe 9 หรือ กลุ่มพิทักษ์ชายแดนที่ 9) ของหน่วยพิทักษ์ชายแดนสหพันธ์ (Bundesgrenzschutz) กลุ่มกำลังนี้ได้รับการสร้างขึ้นหลังจากวิกฤตตัวประกันในการแข่งขันกีฬาโอลิมปิกที่มิวนิก พ.ศ. 2515 มีเพียงสมาชิกหนึ่งคนของ GSG 9 และ หนึ่งในผู้เข้าร่วมประชุมการบินได้รับบาดเจ็บ;มีกลุ่มที่จี้ลุฟต์ฮันซา 181เพียงคนเดียวคือ Souhaila Andrawes ที่รอดชีวิต.
การอัตวินิบาตกรรมหมู่ใน Stammheim
ในคืนวันเดียวกันสมาชิกอาร์เอเอฟสามคน- Gudrun Ensslin, Jan-Carl Raspe และ Andreas Baader - ถูกพบเป็นศพอยู่ในห้องขังของพวกเขา
การตอบสนองทางการเมือง
พรรคการเมืองของเยอรมนีมีการปะทะกันรุนแรงในช่วงฤดูใบไม้ร่วงเยอรมัน โดย เซเดอู/เซเอสอู (CDU / CSU) สงสัยว่ากลุ่มพรรคสังคมเสรีนิยม พรรคประชาธิปไตยสังคมแห่งเยอรมนีSPDและพรรคประชาธิปัตย์เสรี (FDP) รัฐบาลภายใต้เฮลมุท ชมิดท์ (SPD) มีอุดมการณ์ใกล้กับพวกก่อการร้าย
พรรคเพื่อไทย
พรรคเพื่อไทย (ย่อ: พท.) (อังกฤษ: Pheu Thai) เป็นพรรคการเมืองไทยที่ก่อตั้งโดยทักษิณ ชินวัตร อดีตนายกรัฐมนตรี เมื่อวันที่ 20 กันยายน พ.ศ. 2550 โดยมีบทบาททางการเมืองแทนที่พรรคพลังประชาชนซึ่งถูกศาลรัฐธรรมนูญสั่งยุบพรรคเมื่อวันที่ 2 ธันวาคม พ.ศ. 2551 หลังพบว่ากรรมการบริหารพรรคมีความผิดฐานทุจริตการเลือกตั้ง โดยที่พรรคพลังประชาชนก็ได้เข้ามีบทบาททางการเมืองแทนที่พรรคเดิมของทักษิณ คือพรรคไทยรักไทย ซึ่งถูกยุบโดยศาลรัฐธรรมนูญเมื่อวันที่ 30 พฤษภาคม พ.ศ. 2550 เนื่องจากละเมิดกฎหมายเลือกตั้ง
การสนับสนุนประชา พรหมนอก เป็นนายกรัฐมนตรี
ในการลงมติเลือกนายกรัฐมนตรีของสภาผู้แทนราษฎรในปี พ.ศ. 2551 พรรคเพื่อไทยเสนอชื่อ ประชา พรหมนอก หัวหน้าพรรคเพื่อแผ่นดิน แข่งกับ อภิสิทธิ์ เวชชาชีวะ จากพรรคประชาธิปัตย์ ผลปรากฏว่าอภิสิทธิ์ได้รับเลือกด้วยคะแนนเสียง 235 ต่อ 198 เสียง และงดออกเสียง 3 เสียง
ยอดนักสืบจิ๋วโคนัน ภาคคนแสดง
เนื่องในโอกาสภาพยนตร์การ์ตูนเรื่องยอดนักสืบจิ๋วโคนัน เฉลิมฉลองครบ 10 ปี จึงมีการสร้างละครที่ใช้คนแสดงจริงเป็นจำนวน 2 ตอน แต่ละตอนมีลักษณะจบในตอน โดยนำเนื้อหามาจากหนังสือชุดยอดนักสืบจิ๋วโคนัน ฉบับนิยายที่แต่งโดย อาโอยาม่า โกโช และนักเขียนท่านอื่น ๆ มาสร้างเป็นละครที่ใช้คนแสดง ออกอากาศครั้งแรกในประเทศญี่ปุ่น ทาง สถานีโทรทัศน์ นิปปอนเทเลวิชัน เมื่อ พ.ศ. 2549 และ พ.ศ. 2550 ต่อมา ไทก้า ได้นำละครทั้งสองตอนมาฉายในประเทศไทยที่โรงภาพยนตร์เซ็นจูรี่
พรรคเพื่อไทย
การอภิปรายไม่ไว้วางใจ ครม.อภิสิทธิ์
พรรคเพื่อไทยมีมติยื่นญัตติอภิปรายไม่ไว้วางใจอภิสิทธิ์ เวชชาชีวะ นายกรัฐมนตรี และคณะรัฐมนตรี พร้อมกันนี้ยังมีมติเสนอชื่อ เฉลิม อยู่บำรุง ประธาน ส.ส.พรรคเพื่อไทย เป็นนายกรัฐมนตรีแทน โดยรัฐมนตรีที่ถูกยื่นญัตติอภิปรายไม่ไว้วางใจรัฐมนตรีและถอดถอน 5 คนคือ กษิต ภิรมย์ รัฐมนตรีว่าการกระทรวงการต่างประเทศ กรณ์ จาติกวณิช รัฐมนตรีว่าการกระทรวงการคลัง ประดิษฐ์ ภัทรประสิทธิ์ รัฐมนตรีช่วยว่าการกระทรวงการคลัง ชวรัตน์ ชาญวีรกูล รัฐมนตรีว่าการกระทรวงมหาดไทย และ บุญจง วงศ์ไตรรัตน์ รัฐมนตรีช่วยว่าการกระทรวงมหาดไทย เพราะพบประเด็นการบริหารที่ผิดพลาดและทุจริตประพฤติมิชอบ
ยอดนักสืบจิ๋วโคนัน ภาคคนแสดง
และเนื่องในโอกาสเฉลิมฉลองครบรอบ 15 ปีของยอดนักสืบจิ๋วโคนัน เมื่อวันที่ 15 เมษายน พ.ศ. 2554 สถานีโทรทัศน์โยมิอุริ ประเทศญี่ปุ่นได้มีการออกอากาศยอดนักสืบจิ๋วโคนันฉบับคนแสดงภาคที่ 3 ในชื่อ ชินอิจิปะทะปริศนาวิหคมรณะ โดยมีการนำเค้าโครงเรื่องมาจากยอดนักสืบจิ๋วโคนันฉบับนิยาย โดยมีการเปลี่ยนนักแสดงไปหลายตัวละครด้วยกันเช่น มิโซบาตะ จุนเปย์ แสดงเป็น คุโด้ ชินอิจิ, โคซึนะ ชิโอริ แสดงเป็น โมริ รัน
พรรคเพื่อไทย
การนำพรรคโดยยิ่งลักษณ์ ชินวัตร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 พรรคเพื่อไทยได้ประกาศเปิดตัว นางสาวยิ่งลักษณ์ ชินวัตร ในฐานะสมาชิกสภาผู้แทนราษฎรแบบบัญชีรายชื่อลำดับที่ 1 และแคนดิเดตนายกรัฐมนตรีของพรรคเพื่อไทย ซึ่งได้รับผลตอบรับเป็นอย่างดี
ยอดนักสืบจิ๋วโคนัน ภาคคนแสดง
จดหมายท้าทายถึงคุโด้ ชินอิจิ บทนำก่อนอำลา
ยอดนักสืบจิ๋วโคนันฉบับคนแสดงที่ 1 ชื่อว่า จดหมายท้าทายถึงคุโด้ ชินอิจิ บทนำก่อนอำลา ; (The Letter of Challenge) ออกอากาศญี่ปุ่นเมื่อวันที่ 2 ตุลาคม พ.ศ. 2549 เวลา 21.00-22.48 น. ทางสถานีโทรทัศน์โยมิอุริของประเทศญี่ปุ่น ส่วนในประเทศไทย ฉายที่โรงภาพยนตร์เซ็นจูรี่ มูฟวี่ พลาซ่า เมื่อวันที่ 13 ตุลาคม พ.ศ. 2550 และออกอากาศทางฟรีทีวีทางสถานีโทรทัศน์สีกองทัพบกช่อง 7 ในช่วงหนังรอบเช้า วันที่ 18 ตุลาคม พ.ศ. 2553
พรรคเพื่อไทย
การนำพรรคโดยยิ่งลักษณ์ ชินวัตร
และผลการเลือกตั้งในครั้งนี้ พรรคเพื่อไทยได้คะแนนเสียงทั้งหมด 15,744,190 เสียง ทำให้มีสมาชิกสภาผู้แทนราษฎรจำนวน 265 คน เกินกึ่งหนึ่งของสภา จึงได้เป็นพรรคจัดตั้งรัฐบาล รวมจำนวน 5 พรรคการเมือง ประกอบด้วย พรรคเพื่อไทย, พรรคชาติไทยพัฒนา, พรรคชาติพัฒนาเพื่อแผ่นดิน, พรรคพลังชล, และ พรรคมหาชน
ยอดนักสืบจิ๋วโคนัน ภาคคนแสดง
จดหมายท้าทายถึงคุโด้ ชินอิจิ บทนำก่อนอำลา
ในตอนนี้จะกล่าวถึงคดีของคุโด้ ชินอิจิ ขณะที่ยังไม่ได้รับยา APTX4869 ได้มีจดหมายท้าทายส่งมาถึงบ้านของเขา เขียนว่าจะลักพาตัวนักเรียนคนหนึ่งระหว่างการทัศนศึกษา ต่อมาสึสึกิ โซโนโกะ ถูกลักพาตัวไป และไม่นานนัก โมริ รัน ก็ถูกลักพาตัวไปด้วย
พรรคเพื่อไทย
การนำพรรคโดยยิ่งลักษณ์ ชินวัตร
และชัยชนะครั้งนี้ ส่งผลให้นางสาวยิ่งลักษณ์ ชินวัตร ได้เป็นนายกรัฐมนตรีหญิงแห่งประเทศไทยคนแรกในประวัติศาสตร์
ยอดนักสืบจิ๋วโคนัน ภาคคนแสดง
เผชิญหน้าองค์กรชุดดำ
ยอดนักสืบจิ๋วโคนันฉบับคนแสดงที่ 2 ชื่อว่าเผชิญหน้าองค์กรชุดดำ ; (Confrontation With The Men In Black) ออกอากาศในประเทศญี่ปุ่นเมื่อวันจันทร์ที่ 17 ธันวาคม พ.ศ. 2550 เวลา 21.00-22.48 น. และนำมาออกฉายในประเทศไทยเมื่อวันเสาร์ที่ 12 กรกฎาคม พ.ศ. 2551
พรรคเพื่อไทย
การนำพรรคโดยสุดารัตน์ เกยุราพันธุ์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคเพื่อไทยประกาศแคนดิเดตนายกรัฐมนตรีของพรรคทั้งหมด 3 คน ดังนี้ คุณหญิงสุดารัตน์ เกยุราพันธุ์, ชัชชาติ สิทธิพันธุ์, และ ชัยเกษม นิติสิริ
ยอดนักสืบจิ๋วโคนัน ภาคคนแสดง
เผชิญหน้าองค์กรชุดดำ
ในตอนนี้โคนัน รัน ไฮบาระ ไอ และดอกเตอร์อากาสะ ได้รับเชิญให้ไปร่วมงานเลี้ยงฉลองตำแหน่งนางงามญี่ปุ่น หรือ มิสแจแปนนีสค์ (Miss Japaneseque) ที่ซึ่งมีการขู่สังหารโคโตบุกิ คาเรน ผู้ครองตำแหน่งคนปัจจุบัน นอกจากนั้นเอโดงาวะ โคนันและไฮบาระ ไอได้รับประทานเค้กที่มีส่วนผสมของเหล้าที่มีส่วนผสมของสารที่ที่ช่วยเพิ่มความเร็ว (Enhancer) ในการเพิ่มจำนวนเซลล์เป็นทวีคูณ โดยไม่ทราบว่าเป็นเหล้าชนิดใด ทำให้ทั้งสองกลับร่างเดิมชั่วคราว ซึ่งเป็นเวลาเดียวกับที่องค์กรชุดดำกำลังไล่ล่าตัวมิยาโนะ ชิโฮะ (หรือ ไฮบาระ) ในขณะนั้นเอง โคโตบุกิ คาเรนก็ถูกสังหาร ชินอิจิต้องใช้ความสามารถของเขาเพื่อพาไฮบาระและทุกคนรอดจากการตามล่าขององค์กรชุดดำ ในขณะเดียวกันก็ต้องไขคดีฆาตกรรมที่เกิดขึ้นในงานอีกด้วย
ชินอิจิปะทะปริศนาวิหคมรณะ
ยอดนักสืบจิ๋วโคนันฉบับคนแสดงที่ 3 ชื่อว่าชินอิจิปะทะปริศนาวิหคมรณะ ; (Shinichi Kudo's Written Challenge! The Mystery of the Legendary Strange Bird!) ออกอากาศเมื่อต้นปีใหม่ประเทศญี่ปุ่น มีกำหนดเข้าฉายในประเทศไทยในวันที่ 12 พฤศจิกายน พ.ศ. 2554 แต่ยกเลิกการฉายไป เนื่องจากสถานการณ์อุทกภัยในกรุงเทพฯ
พรรคเพื่อไทย
การนำพรรคโดยสุดารัตน์ เกยุราพันธุ์
และผลการเลือกตั้งในครั้งนี้ ซึ่งพรรคเพื่อไทยส่งผู้สมัครไปเพียง 250 เขต จากทั้งหมด 350 เขต ได้คะแนนเสียงทั้งหมด 7,881,006 เสียง ทำให้มีสมาชิกสภาผู้แทนราษฎรจำนวน 136 คน ซึ่งล้วนเป็น สส. แบบแบ่งเขต และไม่มี สส.แบบบัญชีรายชื่อสักราย แต่ถึงอย่างนั้น พรรคเพื่อไทยก็ยังคงรักษาตำแหน่งพรรคอันดับหนึ่งไว้ได้ และได้รวมเสียงสมาชิกสภากับ พรรคอนาคตใหม่, พรรคเสรีรวมไทย, พรรคประชาชาติ, พรรคเศรษฐกิจใหม่, พรรคเพื่อชาติ, และ พรรคพลังปวงชนไทย
ยอดนักสืบจิ๋วโคนัน ภาคคนแสดง
ชินอิจิปะทะปริศนาวิหคมรณะ
ในขณะนี้ เป็นตอนที่กล่าวถึงการท้าทายของคุโด้ ชินอิจิ ก่อนที่จะเป็นเอโดงาว่า โคนัน 100 วัน คุโด้ ชินอิจิ ผู้ได้รับฉายา " นักสืบ ม.ปลายตะวันออก " โมริ รัน และ คิซากิ เอริ ได้ถูก ซึซึกิ โซโนโกะ ชวนได้ไปที่หมู่บ้านจูโกยะ หรือ หมู่บ้านแห่งตำนานโอโตริ ตามคำเชิญของคุณอิซามุ วากุระ ประธานบริษัทวากุระกรุ๊ปที่ เอริ เป็นที่ปรึกษาด้านกฎหมายให้ และยังเป็นเพี่อนของ ซึซึกิ ชิโร่ พ่อของโซโนโกะ แต่ทว่าตำนานโอโตโทริเป็นจริงขึ้นมาอย่างไร ชินอิจิจะแก้ไขได้อย่างไร
พรรคเพื่อไทย
การนำพรรคโดยสุดารัตน์ เกยุราพันธุ์
และเนื่องจาก คุณหญิงสุดารัตน์ เกยุราพันธุ์ และพรรคร่วมได้เคยประกาศจุดยืนไว้ว่า จะส่งแคนดิเดตนายกรัฐมนตรีที่มาจากตำแหน่ง สส.เท่านั้น เพื่อรักษาจุดยืนในวิถีประชาธิปไตย และตอบโต้วิธีการของ พรรคพลังประชารัฐ ซึ่งส่ง พลเอกประยุทธ์ จันทร์โอชา เป็นแคนดิเดตนายกรัฐมนตรี ทั้งๆ ที่ไม่ได้ลงสมัคร สส. ในนามของพรรค แต่เพราะแคนดิเดตนายกรัฐมนตรีของพรรคเพื่อไทยจาก 2 ใน 3 คนที่ได้ลงสมัครเลือกตั้งแบบบัญชีรายชื่อนั้น ไม่มีคะแนนบัญชีรายชื่อในพรรค ทำให้ไม่สามารถเสนอแคนดิเดตตามที่คาดหวังไว้ได้ จึงทำให้พรรคร่วมทั้ง 7 พรรคเสนอชื่อ ธนาธร จึงรุ่งเรืองกิจ หัวหน้าพรรคและแคนดิเดตนายกรัฐมนตรีของพรรคอนาคตใหม่แทน แต่ทว่าคนแนนเสียงของพรรคร่วมฝั่งประชาธิปไตย แพ้คะแนนเสียงของประยุทธ์ จันทร์โอชา ซึ่งพ่วงคะแนนจากสมาชิกวุฒิสภาอย่างขาดลอย ด้วยคะแนน 244 ต่อ 500 คะแนน
ยอดนักสืบจิ๋วโคนัน ภาคคนแสดง
ในตอน ชินอิจิปะทะปริศนาวิหคมรณะ
..
พรรคเพื่อไทย
หลังการเลือกตั้ง
เดือนพฤศจิกายน 2562 ชัชชาติ สิทธิพันธุ์ ประกาศตัวลงสมัครรับเลือกตั้งผู้ว่าราชการกรุงเทพมหานครในนามอิสระ โดยได้รับอนุญาตอย่างเป็นทางการจากทักษิณ ชินวัตร และพรรคเพื่อไทยตัดสินใจจะไม่ส่งผู้สมัครในนามพรรคเพื่อไปตัดคะแนนกัน อย่างไรก็ตาม มีข่าวว่า สุดารัตน์ เกยุราพันธุ์ ประธานยุทธศาสตร์พรรคในขณะนั้น พยายามผลักดันให้ส่งผู้สมัคร
วันที่ 26 กันยายน 2563 มีรายงานว่า มีสมาชิกคนสำคัญของพรรคประกาศลาออกจากตำแหน่งกรรมการบริหารพรรคหลายคน เช่น สุดารัตน์ เกยุราพันธุ์ และสมพงษ์ อมรวิวัฒน์ ซึ่งอยู่ในช่วงที่มีการประท้วงในประเทศไทย พ.ศ. 2563 มีนักวิชาการวิเคราะห์ว่าสะท้อนภาพลักษณ์ไม่มีเอกภาพในพรรคเพื่อไทย อาจเป็นการปรับเปลี่ยนเพื่อเตรียมรับการเลือกตั้งท้องถิ่นในช่วงต้นปี 2564
เดือนพฤศจิกายน 2563 สุดารัตน์ลาออกจากพรรคเพื่อไทย โดยระบุเหตุผล 3 ประการ ได้แก่ 1. ความไม่ชัดเจนเรื่องการเลือกตั้งผู้ว่ากรุงเทพมหานคร 2. มีการตั้งกรรมการและอนุกรรมการโดยกีดกันทีมของเธอ และ 3. การเลือกตั้งนายกองค์การบริหารส่วนท้องถิ่น ที่ไม่อนุญาตให้เธอลงพื้นที่ช่วยหาเสียง ต่อมาเธอแยกไปตั้งพรรคไทยสร้างไทย
การนำพรรคโดยแพทองธาร ชินวัตร
ต่อมาในวันพฤหัสบดีที่ 28 ตุลาคม พ.ศ. 2564 ระหว่างการประชุมใหญ่สามัญประจำปีของพรรคที่ศูนย์ประชุมและจัดแสดงสินค้านานาชาติจังหวัดขอนแก่น ซึ่งในงานมีการแสดงวิสัยทัศน์ของแกนนำพรรค ตลอดจนมีการแสดงศิลปวัฒนธรรมและการเดินแฟชั่นผ้าไหมพื้นบ้านโดยตัวแทนสมาชิกพรรค และงานในวันนั้นมีการถ่ายทอดสดผ่านช่องทางออนไลน์ สมพงษ์ได้ประกาศลาออกจากตำแหน่งหัวหน้าพรรคกลางที่ประชุมทำให้คณะกรรมการบริหารพรรคต้องพ้นจากตำแหน่งทั้งคณะ พร้อมกับได้มีการเปิดตัวแพทองธาร ชินวัตร บุตรสาวคนเล็กของทักษิณ เป็นประธานที่ปรึกษาพรรค และเปิดตัวสุรพงษ์ สืบวงศ์ลี เป็นผู้อำนวยการพรรค ก่อนจะมีการเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือก ชลน่าน ศรีแก้ว สมาชิกสภาผู้แทนราษฎรจังหวัดน่าน รองหัวหน้าพรรคเป็นหัวหน้าพรรคคนใหม่ ส่วนตำแหน่งเลขาธิการพรรคยังเป็นของประเสริฐ จันทรรวงทอง
ในปี 2564 พรรคยังประกาศจุดยืนแก้ไขประมวลกฎหมายอาญา มาตรา 112
นอกจากนี้มีกระแสข่าวว่าพรรคเพื่อไทยจับมือกับพรรคพลังประชารัฐ หลังร่วมมือกันไม่เข้าร่วมประชุมจนส่งผลให้สูตรคำนวณ ส.ส. บัญชีรายชื่อแบบ "สูตรหาร 500" ต้องตกไป และกลับไปใช้สูตรหาร 100 โดยปริยาย ในเรื่องนี้นักการเมืองพรรคเพื่อไทยบางคนกล่าวหาพรรคก้าวไกลที่ไม่ใช่วิธีการไม่เข้าร่วมประชุมเช่นกันว่าต้องการสูตรหาร 500 ในเดือนพฤศจิกายน 2565 หัวหน้าพรรคเพื่อไทยให้สัมภาษณ์ว่าไม่ปิดช่องจับมือกับพรรคพลังประชารัฐตั้งรัฐบาล หากยอมรับเงื่อนไข 3 ข้อ ได้แก่ 1. มีอุดมการณ์เช่นเดียวกัน 2. ไม่เลือกพรรคที่สนับสนุนเผด็จการ ซึ่งรวมถึงการสนับสนุนประยุทธ์เป็นนายกรัฐมนตรี และ 3. การทำงานร่วมกัน โดยการเอานโยบายมาสอดประสานเป็นนโยบายรัฐบาล
ในการเลือกตั้งทั่วไปปีถัดมา พรรคเพื่อไทยได้คะแนนเสียงทั้งหมด 10,962,522 เสียง ทำให้มีสมาชิกสภาผู้แทนราษฎรจำนวน 141 คน แบบแบ่งเขต 112 คน และแบบบัญชีรายชื่อ 29 คน อยู่ในอันดับ 2 ของการเลือกตั้ง รองจากพรรคก้าวไกลที่ได้คะแนนเสียง 14,438,851 เสียง มีจำนวนสมาชิกสภาผู้แทนราษฎร 151 คน และเป็นครั้งแรกในรอบ 22 ปี นับตั้งแต่การก่อตั้งพรรคไทยรักไทย ที่พรรคได้คะแนนมาเป็นลำดับที่สอง ทั้งนี้ ภายหลังการเลือกตั้ง แกนนำพรรคได้ประกาศจุดยืนสนับสนุนให้พรรคก้าวไกลซึ่งเป็นพรรคอับดับ 1 เป็นแกนนำจัดตั้งรัฐบาล
การจัดตั้งรัฐบาลของเพื่อไทย
21 กรกฎาคม พรรคก้าวไกลประกาศให้สิทธิ์พรรคเพื่อไทยเป็นแกนนำจัดตั้งรัฐบาล หลังจากที่ พิธา ลิ้มเจริญรัตน์ หัวหน้าพรรคก้าวไกลและแคนดิเดตนายกรัฐมนตรีของพรรค ถูกศาลรัฐธรรมนูญสั่งให้หยุดปฎิบัติหน้าที่สมาชิกสภาผู้แทนราษฎรชั่วคราว และการเสนอชื่อพิธาเป็นนายกรัฐมนตรีในรอบ 2 เป็นญัตติซ้ำ ทำให้ไม่สามารถเสนอชื่อพิธาได้อีกในสมัยประชุมเดียวกัน โดยเลขาธิการพรรคก้าวไกล ชัยธวัช ตุลาธน กล่าวว่ามีองคาพยพของบางกลุ่มการเมืองไม่ยอมให้พรรคก้าวไกลจัดตั้งรัฐบาลสำเร็จ ต่อมาพรรคเพื่อไทยได้เสนอชื่อ เศรษฐา ทวีสิน เป็นนายกรัฐมนตรี และยกเลิกบันทึกความเข้าใจในการจัดตั้งรัฐบาลร่วมกับพรรคก้าวไกล
ต่อมาเมื่อวันที่ 7 สิงหาคม พรรคเพื่อไทยประกาศจัดตั้งรัฐบาลร่วมกับพรรคภูมิใจไทย จากนั้นเมื่อวันที่ 9 สิงหาคม มีพรรคที่เข้าร่วมรัฐบาลเพื่อไทยเพิ่มอีก 5 พรรค ประกอบด้วย พรรคประชาชาติ, พรรคเสรีรวมไทย, พรรคเพื่อไทรวมพลัง, พรรคพลังสังคมใหม่, และ พรรคท้องที่ไทย จากนั้นมีพรรคที่ประกาศร่วมรัฐบาลเพื่อไทยเพิ่มคือ พรรคชาติพัฒนากล้า, พรรคชาติไทยพัฒนา และพรรครวมไทยสร้างชาติ ทำให้จนถึงวันที่ 18 สิงหาคม พรรคเพื่อไทยสามารถรวมสมาชิกสภาผู้แทนราษฎรที่สนันสนุนพรรคเป็นแกนนำจัดตั้งรัฐบาลได้ 274 คน
การเลือกตั้งสมาชิกสภาผู้แทนราษฎรไทยทั่วไป
ในการเลือกตั้ง พ.ศ. 2554 พรรคเพื่อไทยที่นำโดย ยิ่งลักษณ์ ชินวัตร ชนะการเลือกตั้ง สามารถกวาดที่นั่ง ส.ส. 265 คน ทิ้งห่างพรรคประชาธิปัตย์ที่นำโดย อภิสิทธิ์ เวชชาชีวะ ไปกว่า 100 คน พร้อมกับคว้าคะแนนเสียงเกินครึ่งหนึ่งและสามารถเป็นแกนนำจัดตั้งรัฐบาลได้สำเร็จ
ในการเลือกตั้ง พ.ศ. 2562 พรรคได้รับเลือกตั้งจำนวน 136 ที่นั่ง มากที่สุดในสภาผู้แทนราษฎร แต่มิได้เป็นแกนนำในการจัดตั้งรัฐบาล
ในการเลือกตั้ง พ.ศ. 2566 พรรคเพื่อไทยได้เสนอแพทองธาร ชินวัตร บุตรคนสุดท้องของทักษิณ ชินวัตร, เศรษฐา ทวีสิน ประธานเจ้าหน้าที่บริหาร (ซีอีโอ) บมจ.แสนสิริ และชัยเกษม นิติสิริ อดีตรัฐมนตรีว่าการกระทรวงยุติธรรม เป็นบุคคลที่ได้รับเสนอชื่อเป็นนายกรัฐมนตรีไทยของพรรค โดยก่อนหน้านี้พรรคมีการทาบทาม สมชัย เลิศสุทธิวงค์ ซีอีโอ บมจ. แอดวานซ์ อินโฟร์ เซอร์วิส ให้เป็นแคนดิเดตนายกรัฐมนตรีของพรรคด้วย แต่สมชัยให้สัมภาษณ์กับบีบีซีไทยในเดือนมกราคม พ.ศ. 2566 ว่ายังไม่สนใจงานการเมือง กระทั่งวันที่ 5 เมษายน พ.ศ. 2566 ทางพรรคเพื่อไทยได้เปิดตัวบุคคลที่ได้รับเสนอชื่อเป็นนายกรัฐมนตรีไทยของพรรคทั้ง 3 คนดังกล่าวอย่างเป็นทางการ ทั้งนี้มีเพียงชัยเกษมเท่านั้นที่ลงสมัคร ส.ส. แบบบัญชีรายชื่อ
การเลือกตั้งผู้ว่าราชการกรุงเทพมหานคร
เมื่อ พ.ศ. 2552 พรรคเพื่อไทยมีมติส่งยุรนันท์ ภมรมนตรี ลงสมัครชิงตำแหน่งผู้ว่าราชการกรุงเทพมหานคร โดยในการเลือกตั้ง ยุรนันท์ได้รับหมายเลข 10 สำหรับผลการเลือกตั้ง ยุรนันท์ได้รับ 611,669 คะแนน เป็นอันดับที่ 2
และใน พ.ศ. 2556 พรรคเพื่อไทยมีมติส่ง พงศพัศ พงษ์เจริญ ลงสมัครชิงตำแหน่ง โดยในการเลือกตั้ง พงศพัศได้รับหมายเลข 9 สำหรับผลการเลือกตั้ง พงศพัศได้รับ 1,077,899 คะแนน เป็นอันดับที่ 2
เพื่อไทยพลัส
เมื่อวันที่ 24 ตุลาคม พ.ศ. 2556 พรรคได้เปิด "สถาบันเยาวชนเพื่อไทย" โดยแต่งตั้งให้ ณหทัย ทิวไผ่งาม เป็นผู้อำนวยการสถาบัน ต่อมาได้มีการจัดตั้งกลุ่มเพื่อไทยพลัส (เพื่อไทยPLUS+) โดยถูกวางกลุ่มคนรุ่นใหม่เพื่อสร้างพื้นที่การเมืองของคนรุ่นใหม่ สู้กับอดีตพรรคอนาคตใหม่ ซึ่งเปลี่ยนมาเป็นพรรคก้าวไกลในภายหลัง โดยจัดกิจกรรมทางการเมืองเป็นระยะ อาทิ จัดเสวนาเพื่อไทยพลัสยุคใหม่ แข็งแกร่งกว่าเดิม โครงการเพื่อไทยยุคใหม่แข็งแกร่งเข้าถึงประชาชน โครงการอีสปอร์ตที่จะนำเสนอทิศทางในประเทศไทย และรายการเพื่อไทยพลัสออนไลน์ เสนอบนแพลตฟอร์มโซเชียลมีเดีย
กระทั่งในวันที่ 3 พฤศจิกายน พ.ศ. 2563 มีการยุติกลุ่มเพื่อไทยพลัส และมีกลุ่มใหม่เข้ามาแทนที่ คือ “คณะทำงานเยาวชนและคนรุ่นใหม่” เพื่อเป็นที่รวมตัวของคนรุ่นใหม่ในพรรค และอดีตสมาชิกพรรคไทยรักษาชาติ โดยมี จุลพันธ์ อมรวิวัฒน์ ส.ส.เชียงใหม่ พรรคเพื่อไทย เป็นประธาน โครงสร้างการทำงานจะขึ้นตรง และรับคำสั่งจากคณะกรรมการบริหารพรรค
CARE คิด เคลื่อน ไทย
เมื่อวันที่ 13 มิถุนายน พ.ศ. 2563 มีการจัดตั้งกลุ่มการเมือง "CARE คิด เคลื่อน ไทย" ที่วางแผนที่จะแยกตัวออกมาจากพรรคเพื่อไทย เพื่อตั้งพรรคการเมืองใหม่ โดยมี 7 สมาชิกเริ่มต้น ซึ่งส่วนหนึ่งเป็นนักการเมืองที่เคยทำงานร่วมก่อตั้งพรรคไทยรักไทยในยุคของนายทักษิณ ชินวัตร มาแล้วทั้งสิ้น ประกอบด้วย
โดยสุรพงษ์ สืบวงศ์ลี ให้สัมภาษณ์ถึงการขับเคลื่อนกลุ่มแคร์ หลังเปิดตัวอย่างเป็นทางการว่า การทำงานของกลุ่มไม่ใช่ลักษณะแบบพรรคการเมือง โดยจะเน้นเรื่องประชาสังคมที่ทำให้เกิดการเคลื่อนไหวภาคประชาสังคม แต่การขับเคลื่อนสังคมที่ผ่านมาจะเน้นประเด็นเฉพาะเรื่อง มองว่าจุดอ่อนการทำงานแบบเดิมคือ ไม่สามารถเห็นภาพรวม ทำให้ข้อเสนอต่างๆ ไม่รอบด้าน แต่การทำงานของกลุ่มแคร์ จะคิดในองค์รวม โดยไม่จำกัดแค่เรื่องใดเรื่องหนึ่ง แต่คิดทุกเรื่องที่เป็นองค์ประกอบของสังคม ทั้งเศรษฐกิจ สังคม การเมือง การกระจายอำนาจ การลดความเหลื่อมล้ำ จะไม่ใช่แค่คิดแล้วเสนอ แต่ต้องขับเคลื่อน ใช้เครือข่ายมาเชื่อมโยงการขับเคลื่อนเกื้อหนุนการทำงานกัน ไม่มีลำดับชั้น ทุกคนต้องมาฟังความคิดเห็นซึ่งกันและกัน และต้องครอบคลุมเครือข่ายทั้งประเทศ
ภายหลังการเปิดตัวได้มีการวิพากย์วิจารณ์พรรคเพื่อไทย ซึ่งดำเนินโดยคุณหญิงสุดารัตน์ เกยุราพันธุ์ ลักษณะว่าไม่ใช่พรรคที่เป็นความหวังของประชาชนอีกแล้ว ทั้งยังจะเป็นพรรคต่ำร้อย
แต่ภายหลังจากที่มีการเลือกกรรมการบริหารพรรคชุดใหม่ในวันที่ 1 ตุลาคม พ.ศ. 2563 กลุ่ม CARE ได้รับเชิญให้กลับมาร่วมทำงานกับพรรคเพื่อไทยอีกครั้ง
ครอบครัวเพื่อไทย
เมื่อวันที่ 20 มีนาคม พ.ศ. 2565 พรรคเพื่อไทยเปิดตัวโครงการ “ครอบครัวเพื่อไทย : บ้านหลังใหญ่หัวใจเดิม” ซึ่งเป็นกิจกรรมทางการเมืองที่พรรคเพื่อไทยออกแบบมาเพื่อลดข้อกำหนดทางกฎหมาย ให้ทุกคนสามารถเข้ามามีส่วนร่วมทางการเมืองได้อย่างแท้จริง มีการเปิดรับให้ประชาชนทั่วไปสามารถเข้ามาสมัครเป็นสมาชิกครอบครัวเพื่อไทยได้โดยไม่เสียค่าใช้จ่าย และต้องการให้สมาชิกครอบครัวเพื่อไทยที่ได้กระจัดกระจายไปก่อนหน้านี้ได้กลับมารวมตัวกัน โดยมอบหมายให้นางสาวแพทองธาร ชินวัตร เป็นหัวหน้าครอบครัวเพื่อไทย
ต่อมาเมื่อวันที่ 15 มิถุนายน พ.ศ. 2565 มีการจัดงาน “ครอบครัวเพื่อไทย ต้อนรับ ‘เขา’ กลับบ้าน” เพื่อต้อนรับณัฐวุฒิ ใสยเกื้อ กลับมาเป็นสมาชิกพรรคเพื่อไทย โดยณัฐวุฒิเข้ารับตำแหน่งผู้อำนวยการครอบครัวเพื่อไทย เพื่อนำทัพทำกิจกรรมครอบครัวเพื่อไทย จากนั้นเมื่อวันที่ 27 กุมภาพันธ์ พ.ศ. 2566 พรรคเพื่อไทยแต่งตั้งเศรษฐา ทวีสิน เป็นประธานที่ปรึกษาหัวหน้าครอบครัวเพื่อไทย โดยให้มีอำนาจหน้าที่ ให้คำปรึกษาแก่หัวหน้าครอบครัวเพื่อไทย คณะทำงานของพรรคที่รับผิดชอบโครงการดังกล่าว และดำเนินการอื่นใดตามที่หัวหน้าครอบครัวเพื่อไทยมอบหมาย
ภาษาปันตาร์ตะวันตก
ภาษาปันตาร์ตะวันตกหรือภาษาลัมมา เป็นภาษากลุ่มปาปวน ใช้พูดทางตะวันตกของหมู่เกาะปันตาร์ ในอินโดนีเซีย มีผู้พูดราว 10000 คน มี 3 สำเนียงคือ ต่อไปนี้เป็นการเปรียบเทียบภาษาปันตาร์ตะวันตกสำเนียงต่างๆ
ระบบเสียง
มีพยัญชนะเสียงกักไม่ก้องและก้อง: /p t k ’/ และ /b d g/; เสียงเสียดแทรก ไม่ก้อง/s h/; เสียงนาสิก /n m ng/; เสียงม้วนลิ้น /r/ และเสียงข้างลิ้น/l/; และเสียง /w/ and /y/.
Decorsella
Decorsella เป็นสกุลของพืชดอกที่อยู่ในวงศ์ Violaceae.
ถิ่นกำเนิดของมันคือแอฟริกากลางเขตร้อนตอนกลางตะวันตก พบในประเทศของ แคเมอรูน, สาธารณรัฐคองโก, กาบอง, กานา, ไอวอรี่โคสต์ และ ไลบีเรีย
สปีชีส์ในสกุล ได้แก่:
ปิ้งขาว
ปิ้งขาว อยู่ในวงศ์ Lamiaceae ภาษากะเหรี่ยงเรียกคอคอเดาะ เป็นไม้พุ่ม ใบเดี่ยว ผิวใบเกลี้ยงหรือมีขนเล็กน้อย ดอกช่อออกจามซอกใบและปลายกิ่ง มีขนปกคลุม กลีบดอกเป็นหลอด สีขาว ยอดอ่อนนำไปลวกจิ้มน้ำพริก ใบใช้ย้อมผ้าให้สีเขียว ผลสุกย้อมผ้าได้สีฟ้า
ภาษามุนจี
ภาษามุนจี เป็นภาษากลุ่มปามีร์ใช้พูดในบาดักสถานในอัฟกานิสถาน ใก้เคียงกับภาษายิดคาที่ใช้พูดในปากีสถาน บริเวณนี้มีความสำคัญในการรุกรานอัฟกานิสถานของโซเวียต เพราะโซเวียตไม่อาจหยุดการการเคลื่อนย้ายกำลังคนและอาวุธผ่านช่องแคบโดราห์ที่เชื่อมระหว่างบาดักสถานกับชิตรัลในปากีสถานได้ ผู้พูดภาษามุนจีส่วนใหญ่อพยพข้ามแดนเข้าสู่ชิตรัลในระหว่างสงครามในอัฟกานิสถาน
การระบาดทั่วของโควิด-19 ในประเทศไทย
การระบาดทั่วของโควิด-19 ในประเทศไทย ดำเนินอยู่ในประเทศไทยตั้งแต่วันที่ 13 มกราคม 2563 และเป็นส่วนหนึ่งของการระบาดทั่วโลกของโควิด-19 โดยประเทศไทยเป็นประเทศแรกที่พบผู้ป่วยยืนยันโควิด-19 รายแรกนอกประเทศจีน การคัดกรองผู้เดินทางเข้าประเทศพบผู้ป่วยประปรายตลอดเดือน ซึ่งเป็นผู้ที่เดินทางมาจากหรือเป็นผู้พำนักอยู่ในประเทศจีนแทบทั้งสิ้น จนเมื่อวันที่ 31 มกราคม 2563 ถึงมีรายงานว่าพบผู้ป่วยที่ติดเชื้อจากการแพร่เชื้อในประเทศเป็นครั้งแรก จำนวนผู้ป่วยยังมีน้อยตลอดเดือนกุมภาพันธ์ 2563 โดยมีผู้ป่วยยืนยัน 40 รายเมื่อสิ้นเดือน แต่จำนวนผู้ป่วยเพิ่มขึ้นมากในกลางเดือนมีนาคม 2563 ซึ่งมีการระบุสาเหตุจากกลุ่มการแพร่เชื้อจากหลายกลุ่ม ซึ่งกลุ่มใหญ่สุดเกิดขึ้นในการแข่งขันชกมวยไทย ณ สนามมวยเวทีลุมพินี เมื่อวันที่ 6 มีนาคม 2563 ผู้ป่วยยืนยันแล้วเพิ่มเกิน 100 คนต่อวัน ในอีก 1 สัปดาห์ต่อมา